ใช้เพื่อการศึกษาเท่านั้น

**บันทึกข้อความ**

**ส่วนราชการ**  โทร.

**ที่** **วันที่** พฤศจิกายน 2560

**เรื่อง**  รายงานผลการสืบสวนสถานบริการหรือสถานประกอบการที่ดำเนินกิจการคล้ายสถานบริการ ชื่อร้าน......................................

เรียน นอ. .........

**1. ต้นเรื่อง**

ประชาชนแจ้งเบาะแสผ่านศูนย์ดำรงธรรม ว่า สถานบริการ ชื่อร้าน …………………. ตั้งอยู่บริเวณ ………………………………. ....................... ฝ่าฝืนคำสั่ง หน.คสช. ที่ 22/2558 ด้วยการยินยอมหรือปล่อยปละละเลยให้ผู้มีอายุต่ำกว่า 20 ปี บริบูรณ์เข้าไปใช้บริการ และมีการมั่วสุมเสพยาเสพติดภายในร้าน

**2. ข้อเท็จจริง**

ฝ่ายความมั่นคง อ............ ได้มอบหมายให้สายลับ (ปกปิดชื่อ) เข้าทำการสืบสวนและแสวงหาพยานหลักฐานสถานบริการหรือสถานประกอบการที่ดำเนินกิจการคล้ายสถานบริการใน................   
มีรายละเอียด ดังนี้ **(เอกสาร 1)**

เมื่อวันที่ 9 พฤศจิกายน ๒๕60 เวลาประมาณ 00.30 พนักงานฝ่ายปกครองชุดสืบสวน ได้สืบสวนและแสวงหาพยานหลักฐานด้วยการแฝงตัวเข้าไปใช้บริการร้าน .................... ตั้งอยู่บริเวณ ............................................... พบว่าร้านมีลักษณะเป็นอาคารชั้นเดียว บริเวณทางเข้ามีการ์ดคอยตรวจอาวุธและตรวจบัตรประจำตัวประชาชนของผู้เข้าใช้บริการ ภายในร้านเป็นห้องโถงสี่เหลี่ยม ด้านหน้าเป็นเวทีสำหรับดีเจ ด้านซ้ายเป็นเคาน์เตอร์เก็บเงิน และบาร์น้ำ ส่วนด้านหลังเป็นห้องน้ำ และห้องครัว ขณะนั้นพบว่ากำลังมีดีเจเปิดเพลงอยู่บนเวที และมีลูกค้ากำลังดื่มกินและเต้นรำกันอยู่ภายในร้าน ชุดสืบสวนจึงได้ทำการสั่งเครื่องดื่มแอลกอฮอล์ ได้แก่ สุรายี่ห้อ Blend 285 จำนวน 1 ขวด พร้อมด้วยเครื่องดื่มอย่างอื่น จนกระทั่งเวลา 01.00 น. พบว่ามีลูกค้าทยอยเข้ามาใช้บริการจนเต็มร้าน ประมาณ 200 คน เมื่อชุดสืบสวนนั่งรับประทานอาหารได้ระยะหนึ่งแล้วจึงได้เดินสำรวจโดยรอบภายในร้านดังกล่าวพบ ด้านหลังร้านมีห้องน้ำมีกลุ่มวัยรุ่น เข้าไปเป็นจำนวนมาก ทางเข้าจะมีการ์ด คอยยืนคุม หากพบลูกค้ามีท่าทีไม่น่าไว้ใจ จะไม่ให้เข้าไปด้านในห้องน้ำ ชุดสืบสวนจึงแฝงตัวเข้าไปภายในห้องน้ำหลังร้าน พบว่า ภายใน มีโถสำหรับปัสสาวะ เพียงแค่ 2 โถ และมีห้องส้วมเป็นจำนวนมาก ประมาณ 20 ห้อง และยังพบว่ามีวัยรุ่นเข้าไปภายในห้องส้วมครั้งละหลายคน จึงสันนิษฐานว่า จะเข้าไปเสพสารเสพติดกันภายในนั้น

เมื่อชุดสืบสวนนั่งรับประทานอาหารได้ระยะหนึ่งแล้วจึงได้เดินสำรวจโดยรอบภายในร้านดังกล่าวพบ ภายในห้องน้ำผู้ชาย มีลูกค้าที่เป็นกลุ่มวัยรุ่น มีพฤติกรรมผิดปกติ โดยยืนจับกลุ่มกันภายในห้องน้ำ และรอเข้าไปในห้องส้วม ซึ่งเข้าไปครั้งละหลายคนต่อห้อง จึงสันนิษฐานว่า จะเข้าไปเสพสารเสพติดกันภายในนั้น และจากการสอบถามพนักงานของร้าน ทราบว่า ร้าน ...................... เปิดให้บริการจนถึงเวลา 03.00 น. ของทุกวัน ชุดสืบสวนได้รวบรวมพยานหลักฐานพร้อมทั้งบันทึกภาพและวีดีโอภาพเคลื่อนไหวเป็นที่เรียบร้อยแล้ว จึงได้ยุติภารกิจในครั้งนี้และเดินทางกลับที่พัก

/ 3.ข้อกฎหมาย

- 2 -

**3. ข้อกฎหมาย**

3.1 คำสั่ง หน.คสช. ที่ 22/2558 ลงวันที่ 22 ก.ค. 2558 เรื่อง มาตรการในการป้องกัน และแก้ไขปัญหาการแข่งรถยนต์และรถจักรยานยนต์ในทางและการควบคุมสถานบริการหรือสถานประกอบการที่เปิดให้บริการในลักษณะที่คล้ายกับสถานบริการ **(เอกสาร 2)**

ฯลฯ

ข้อ ๔ ห้ามมิให้ผู้ประกอบกิจการสถานบริการหรือสถานประกอบการใดที่เปิดให้บริการ

ในลักษณะที่คล้ายกับสถานบริการ กระทำการอย่างใดอย่างหนึ่งดังต่อไปนี้

(๑) ยินยอมหรือปล่อยปละละเลยให้ผู้มีอายุต่ำกว่ายี่สิบปีบริบูรณ์เข้าไปใช้บริการ

(๒) ขายเครื่องดื่มแอลกอฮอล์แก่ผู้มีอายุต่ำกว่ายี่สิบปีบริบูรณ์

(๓) เปิดทำการเกินกว่าเวลาตามที่มีกฎหมายบัญญัติ

(๔) ขายเครื่องดื่มแอลกอฮอล์เกินกว่ากำหนดเวลาตามที่มีกฎหมายบัญญัติ

(๕) ยินยอมหรือปล่อยปละละเลยให้มีการพกพาอาวุธ วัตถุระเบิด หรือยาเสพติดเข้าไป

ในสถานที่ของตน

ในกรณีที่สถานบริการหรือสถานประกอบการใดกระทำการตามวรรคหนึ่ง ให้ผู้มีอำนาจ ตามกฎหมายที่เกี่ยวข้องมีอำนาจเพิกถอนใบอนุญาต หรือสั่งปิดและห้ามมิให้มีการเปิดสถานบริการหรือ สถานประกอบการในสถานที่ดังกล่าวอีกเป็นเวลาห้าปี และหากอยู่ในระหว่างการขอต่ออายุใบอนุญาตก็ให้ สั่งมิให้ต่ออายุใบอนุญาต และมิให้ออกใบอนุญาตให้แก่ผู้นั้นเป็นเวลาห้าปี

ฯลฯ

ข้อ ๗ ให้ทุกส่วนราชการและหน่วยงานของรัฐที่เกี่ยวข้องกับการบังคับใช้กฎหมายเกี่ยวกับ การแข่งรถยนต์และรถจักรยานยนต์ในทางและการควบคุมสถานบริการหรือสถานประกอบการที่เปิดให้บริการ ในลักษณะที่คล้ายกับสถานบริการ ปฏิบัติตามและบังคับใช้กฎหมายอย่างเคร่งครัดเพื่อป้องกันไม่ให้เกิดการกระทำผิด

ฯลฯ

๓.๒ พ.ร.บ.สถานบริการ พ.ศ.๒๕๐๙ แก้ไขเพิ่มเติม (ฉบับที่ ๔) พ.ศ.๒๕๔๖ **(เอกสาร 3)**

ฯลฯ

มาตรา ๓ "สถานบริการ" หมายความว่า สถานที่ที่ตั้งขึ้นเพื่อให้บริการโดยหวังประโยชน์ในทางการค้า ดังต่อไปนี้

(๔) สถานที่ที่มีอาหาร สุรา หรือเครื่องดื่มอย่างอื่นจำหน่ายหรือให้บริการ โดยมีรูปแบบอย่างหนึ่งอย่างใดดังต่อไปนี้

(ค) “มีการเต้นหรือยินยอมให้มีการเต้น หรือจัดให้มีการแสดงเต้น เช่น การเต้นบนเวที หรือการเต้นบริเวณโต๊ะอาหารหรือเครื่องดื่ม”

มาตรา 16 ห้ามมิให้ผู้รับอนุญาตตั้งสถานบริการ

(5) ยินยอมหรือปล่อยปละละเลยให้มีการกระทำความผิดเกี่ยวกับยา เสพติดในสถานบริการ

มาตรา 16/1 ห้ามมิให้ผู้รับอนุญาตตั้งสถานบริการยินยอมหรือปล่อยปละละเลยให้ ผู้มีอายุต่ำกว่ายี่สิบปีบริบูรณ์ซึ่งมิได้ทำงานในสถานบริการนั้นเข้าไปในสถานบริการระหว่างเวลาทำการ

/มาตรา 27 ...

- 3 -

มาตรา 27 ผู้รับอนุญาตตั้งสถานบริการผู้ใดฝ่าฝืนหรือไม่ปฏิบัติตามมาตรา 12 มาตรา 14 มาตรา 15 มาตรา 16 (1) (2) (3) หรือ (4) มาตรา 16/1 วรรคหนึ่ง หรือกฎกระทรวงตามมาตรา 17 ต้องระวางโทษปรับไม่เกินห้าหมื่นบาท

มาตรา 28 ผู้รับอนุญาตตั้งสถานบริการผู้ใดฝ่าฝืนมาตรา 13 หรือมาตรา 16 (5) หรือ (6) ต้องระวางโทษปรับไม่เกินหกหมื่นบาท

ฯลฯ

**4. ข้อพิจารณา**

พนักงานฝ่ายปกครองชุดสืบสวน พิจารณาแล้วเห็นว่าร้าน ................................. มีการยินยอมหรือปล่อยปละละเลยให้ผู้มีอายุต่ำกว่ายี่สิบปีบริบูรณ์เข้าไปใช้บริการ และยินยอมหรือปล่อยปละละเลยให้มียาเสพติดเข้าไปในสถานที่ของตน ซึ่งเป็นการฝ่าฝืนคำสั่ง หน.คสช. ที่ 22/2558 ลงวันที่ 22 ก.ค. 2558 เรื่อง มาตรการในการป้องกันและแก้ไขปัญหาการแข่งรถยนต์และรถจักรยานยนต์ในทางและการควบคุมสถานบริการหรือสถานประกอบการที่เปิดให้บริการในลักษณะที่คล้ายกับสถานบริการ **จึงเห็นควร** เข้าตรวจสอบและวางแผนการจับกุมสถานประกอบการ ร้านดังกล่าว

**๕. ข้อเสนอ**

จึงเรียนมาเพื่อโปรดทราบและพิจารณา

(นายพอล ปอกเก้า)

จพง.ปค. ......................../........../........../.........

ร่าง/ตรวจ......................./........../........../..........

ปลัดอำเภอ .....................

-ชอบ

-ดำเนินการ

**นายนิว อนาคตไทย**

**นายอำเภอบ้านหมี่**